钦定古今图书集成/明伦汇编/官常典/第454卷 > 曹纯
## 钦定古今图书集成/明伦汇编/官常典/第454卷 > 曹纯

按《魏志曹仁传》：“‘仁弟纯，初以议郎参司空军事，督虎
豹骑，从围南皮。袁谭出战，士卒多死，太祖欲缓之，纯
曰：今千里蹈敌，进不能克，退必丧威。且县师深入，难
以持久，彼胜而骄，我败而惧，以惧敌骄，必可克也’。太
祖善其言，遂急攻之。谭败纯麾下骑，斩谭首及北征
三部，纯部骑获单于蹋顿。以前后功，封高陵亭侯，邑”
三百户。从征荆州，追刘备于长坂，获其二女辎重，收
其散卒，进降江陵，从还谯。建安十五年薨。文帝即位，
追谥曰“威侯。”子演嗣。